ઈસ્લામાબાદ- પાકિસ્તાનમાં હાલમાં જ નવા વડાપ્રધાન અને સાંસદોની ચૂંટણી સંપન્ન થઈ છે. હવે આ સાંસદો મળીને આજે પાકિસ્તાનના નવા રાષ્ટ્રપતિની ચૂંટણી કરશે. પાકિસ્તાનમાં રાષ્ટ્રપતિની ચૂંટણીની તમામ તૈયારીઓ પુરી કરી લેવામાં આવી છે. આજે મતદાન બાદ નવા રાષ્ટ્રપતિ નક્કી કરવામાં આવશે. આ ચૂંટણીમાં પાકિસ્તાનમાં સત્તાધારી પક્ષ પાકિસ્તાન તહરીક-એ-ઈન્સાફના (PTI) ઉમેદવાર આરિફ અલ્વીની જીત લગભગ નક્કી માનવામાં આવી રહી છે. જોકે તેમણે સંયુક્ત રુપે એકજૂટ થયેલા વિપક્ષના ઉમેદવારનો સામનો કરવો પડી શકે છે. આપને જણાવી દઈએ કે, પાકિસ્તાનના વર્તમાન રાષ્ટ્રપતિ મમનૂન હુસેનનો કાર્યકાળ આગામી 8 સપ્ટેમ્બરે પુરો થઈ રહ્યો છે.